Gedagte vir die dag: Kyk opFoto: pixabay.com Lea het nog ’n keer swanger geword en ’n seun in die wêreld gebring. Sy het hom Juda genoem, “want,” het sy gesê, “nou sal ek die Here prys!” (Genesis 29:35) Het jy al gesukkel om liefde en aanvaarding by iemand te kry wat na aan jou is? Lea se man het haar nie liefgehad nie. Jakob het net in Ragel belanggestel. Maak nie saak wat Lea gedoen het nie, maak nie saak hoeveel seuns sy vir hom gegee het nie, sy kon nie hierdie man se goedkeuring wen nie. “Miskien hierdie keer,” het sy vir haarself gesê. Elke seën wat God haar gegee het, het sy na Jakob geneem. Maar toe kyk sy op. God het haar nog ’n seun, Juda, gegee, en in plaas daarvan om hom na Jakob te neem vir sy goedkeuring, het sy hom na God geneem. God het Lea op maniere gebruik wat sy nooit sou kon raai nie. Sy plan vir haar was goed, al was haar hart seer. Verwerping maak seer. Kyk nogtans op. God se plan en sy goedkeuring is soveel groter as hier en nou.